# Honoré Daumier

| Gustave Courbet |
| --- |
| Realizam |
| fotografija Nadara |
| Biografske informacije |
| Rođenje | 26. veljače 1808. Marseille, Francuska |
| Smrt | 11. veljače 1879. Valmondois, Francuska |
| Opus |
| Polje | slikarstvo - grafika - karikatura - kiparstvo |
| Praksa | Marseilles, Pariz |
| Znamenita djela |
| *Vagon treće klase* *Don Quijote* *Gargantua* |
| Influencija |
|
Od
* William Hogarth, i dr.
 |
|
Na
* Edouard Manet, Jean-Francois Millet, itd.
 |

**Honoré Daumier** (Marseille, 26. veljače 1808. – Valmondois, 11. veljače 1879.) je bio francuski slikar, grafičar i kipar; jedan od najplodnijih crtača 19. st.; izvrstan litograf (oko 4000 litografija); utemeljitelj satiričnih tjednika *La Charicature* i *Le Charivarim*, u kojima nekoliko desetljeća objavljuje britke karikature kritizirajući političko-socijalnu stvarnost i društvene događaje u Francuskoj. Većinu života proveo je stvarajući u Parizu, a kao slikar i kipar bio je samouk, što ga nije spriječilo da postane jedan od vodećih umjetnika realizma.

## Biografija

*Vagon treće klase*, 1862., ulje na platnu, 65 × 90 cm, Metropolitan muzej, New York.
Daumier je rođen u Marseillesu kao sin Jean-Baptistea Louisa Daumiear i Cécile Catherine Philippe. Njegov otac je bio glazer koji je zbog svojih književnih težnji, u želji da postane objavljivanim pjesnikom, preselio obitelj u Pariz 1816. god. Mladi Daumier je u mladosti pokazivao neodoljivu težnju umjetničkoj profesiji, koju je njegov otac želio zatomiti zaposlivši ga kod, te kao potrčka, i naposlijetku kod knjižara. God. 1822., postao je štićenikom A. Lenoira, bliskog očevog prijatelja, umjetnika i arheologa. Slijedeće godine je primljen na Švicarsku akademiju (*Académie Suisse*), a usput se bavio litografijom kod izdavača Belliarda.

Savladavši tehniku litografije, Daumier započinje svoju umjentičku karijeru radeći ilustracije za izdavače glazbenih djela i reklama. uslijedio je njegov anonimni rad za izdavače, pri čemu je kopirao stil N. Charleta i izražavao sklonost Napoleonizmu. Do 1873. god. skoro je potpuno oslijepio, te je umro siromašan i neshvaćen.

Tijekom prve polovice 20. st. njegovo djelo je rehabilitirano i danas je njegov cjelokupni umjetnički opus visoko cijenjen.

## Djela

Daumier je izdao brojne cikluse litografija: *Sloboda tiska; Ljudi pravde; Ministri kao džepari* itd.

Daumier je bio samouki slikar i većinom je slikao manje formate njegujući likovni izraz koji je primjereniji njegovim litografijama, a u slikama se pokazao kao inovativan i progresivan. U krajnjoj redukciji likovnog izraza, škrtom paletom, kontrastima tamnih i svijetlih masa, slikao je dirljive scene patnji pučkih likova ili likova po književnim predlošcima, te povijesnih ili društvenih događanja.

U istoj maniri je u glini modelirao ekspresivne, često polikromirane, karikature političara i portrete francuskih književnika (Honoré de Balzac).

## Galerija

* *Karikatura Victora Hugoa*, litorgrafija iz časopisa "Le Charivari", 20. srpnja 1849.
* *Gargantua*, litografija iz 1831. zbog koje je Daumier završio u zatvoru.
* *Konferencija u Londonu* iz 1832.
* *Pošteni ljudi*, litografija iz 1834.
* *Crispin i Scapin*, 1858.-1860., ulje na platnu, 60 × 82 cm, Louvre, Pariz.
* *Kolekcionar grafika*, 1857.-60., ulje na platnu, 41 × 33 cm, Muzej Petit-Palais Pariz.
* *Odvjetnici*, litografija iz zbirke *Ljudi poravde*.
* *Umišljeni bolesnik*, ulje na platnu.

## Vanjske veze

* Podrogne informacije o životu i djelu Honoréa Daumiera, bibliografija i izložbe (en).
* Digitalni katalog njegovih 4000 litografija i 1000 drvoreza.
* Daumierove litografije na Sveučilištu Brandeis. Arhivirano 2009-01-30 na Wayback Machine-u
* Daumier Galerija.
* Još Daumierovih galerija.